Legal Document

Category: 1069

Text:
230. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 2040222/6246/0022 της 30 Μαΐου/5 Ιουν. 1997 (ΦΕΚ Β΄  459) Χρόνος και τρόπος εξόφλησης αξιώσεων άρθρ. 7 Νόμ. 2479/97. Έχοντας υπόψη: 1.Τις διατάξεις του άρθρ. 7 του Νόμ. 2479/97 «Ανώτατο Ειδικό Δικαστήριο – Επιτάχυνση των δικών, δικονομικές απλουστεύσεις και άλλες διατάξεις». 2.Την με αριθ. 1107147/1239/0006Α/4.10.1996 κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων του Υπουργού Οικονομικών στους Υφυπουργούς Οικονομικών» (ΦΕΚ Β΄ 922). (Μετά τη σελ. 384,90930)  Σελ. 384,90931 Τεύχος 1347 Σελ. 47 Αποδοχές Δημοσίων Υπαλλήλων 2.Ζ.α.229-230 3.Την ανάγκη ρύθμισης των αξιώσεων που προκύπτουν από το συνδυασμό των διατάξεων του άρθρ. 14 του Νόμ. 1968/91, την κατ’ εξουσιοδότηση αυτών εκδοθεισών κοινών υπουργικών αποφάσεων και του άρθρ. 1 του Ζ΄ ψηφίσματος της Βουλής τους έτους 1975. 4.Το γεγονός ότι από την απόφαση αυτή προκαλείται δαπάνη σε βάρος του Κρατικού Προϋπολογισμού ύψους 1.281.252.000 δρχ., και καθένα από τα έτη 1997, 1998, 1999, 2000 και 2001 η οποία για μεν το πρώτο έτος θα αντιμετωπισθεί από τις εγγεγραμμένες πιστώσεις στον Κρατικό Προϋπολογισμό, για δε τα επόμενα έτη από τις πιστώσεις που θα εγγραφούν στον προϋπολογισμό, έτους, για το σκοπό αυτό, αποφασίζουμε: 1.Η διαφορά που προκύπτει από το συνδυασμό των διατάξεων της παρ. 11 του άρθρ. 14 του Νόμ. 1968/91, της αριθ. 2054561/6279/0022/22.8.95 (ΦΕΚ Β΄ 760) κοινής απόφασης των Υπουργών Δικαιοσύνης και Οικονομικών και του άρθρ. 1 του Ζ΄ ψηφίσματος της Βουλής του έτους 1975, κατά δικαιούχο για το χρονικό διάστημα από 1.12.1991 μέχρι 31.12.1995 (49 μήνες), εξοφλείται τμηματικά σε πέντε (5) ισόποσες ετήσιες δόσεις, ως εξής: 1η δόση την 1.10.1997 2η δόση την 1.4.1998 3η δόση την 1.4.1999 4η δόση την 1.4.2000 5η δόση την 1.4.2001 2.Για το χρόνο θητείας μικρότερο των σαράντα εννέα (49) μηνών εντός του ανωτέρω χρονικού διαστήματος (1.12.1991 – 31.12.1995) καταβάλλεται τμήμα ανάλογο προς το χρόνο της θητείας. 3.Τα ποσά της κάθε δόσης εμφανίζονται στο εισόδημα του οικονομικού έτους κατά το οποίο εισπράττονται από τους δικαιούχους και υπόκεινται στις νόμιμες κρατήσεις και σε φορολογία εισοδήματος, σύμφωνα με τις διατάξεις του άρθρ. 10 του Νόμ. 2459/1997 (ΦΕΚ Α΄ 17). 4.Ποσά που τυχόν επιδικάστηκαν με δικαστικές αποφάσεις και αναφέρονται στο χρονικό διάστημα από 1.12.1991 έως 31.12.1995 συμψηφίζονται με τα ποσά της παρούσας. Σελ. 384,90932 Τεύχος 1347 Σελ. 48